Lys og trivelig leilighet helt etter vår smak. Det var skinnende rent, sengene var oppredde, velutstyrt kjøkken og ellers ikke noe som manglet. Prikken over i-en for meg var at leiligheta har en fransk balkong med en nydelig utsikt. Ikke stor, men plass til et par stykker. Her satt jeg mye på de varme sommerkveldene og nøt utsikten. Jeg har tidligere bodd i dette området, så det var ekstra trivelig å komme tilbake hit. Beliggenheten til leiligheten er helt perfekt med kort vei til både St.Hanshaug parken og Stensparken. Her er gode restauranter og kafeer i nærheten, apotek og flere dagligvarebutikker. Det er mulig å gå både ned til sentrum, og til Majorstua (Bogstadveien) og rett rundt hjørnet er det både trikk og buss-stopp. Vi var også veldig fornøyd med verten som var veldig hyggelig og gav oss veldig god og detaljert informasjon om leiligheten før vi ankom, både hvor ting var og hvordan ting fungerte. Hun var også rask å svare hvis det var noe vi lurte på.
Neste gang jeg reiser til Oslo med familien eller venner, er definitivt denne leiligheta førstevalget.